Ehdotus neuvoston direktiiviksi tiettyjen suunnitelmien ja ohjelmien ympäristövaikutusten arvioinnista /* KOM/96/0511 lopull. - SYN 96/0304 */



Virallinen lehti nro C 129 , 25/04/1997 s. 0014



Ehdotus neuvoston direktiiviksi tiettyjen suunnitelmien ja ohjelmien ympäristövaikutusten arvioinnista (97/C 129/08) (ETA:n kannalta merkityksellinen teksti) KOM(96) 511 lopull. - 96/0304(SYN) (Komission esittämä 25 päivänä maaliskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130s artiklan 1 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, noudattaa perustamissopimuksen 189 c artiklassa määrättyä menettelyä Euroopan parlamentin kanssa yhdessä toimien, perustamissopimuksen 130 r artiklassa määrätään, että yhteisön ympäristöpolitiikalla myötävaikutetaan ympäristön laadun säilyttämiseen, suojeluun ja parantamiseen, ihmisten terveyden suojeluun sekä luonnonvarojen harkittuun ja järkevään käyttöön ja että sen on perustuttava ennalta varautumisen periaatteelle; tämä edellyttää muun muassa ympäristönäkökohtien asianmukaista sisällyttämistä suunnitelmiin ja ohjelmiin, joita jäsenvaltioissa hyväksytään osana kaavoituksen päätöksentekomenettelyä kehyksen luomiseksi myöhemmille luville, erityisesti niille, joihin sovelletaan tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettua neuvoston direktiiviä 85/337/ETY (1), tämän direktiivin tarkoitus on taata korkeatasoinen ympäristönsuojelu toteuttamalla perustamissopimuksen 130 r artiklan 1 kohdassa määrätyt tavoitteet; se on luonteeltaan menettelyä koskeva ja siinä säädetään ympäristöarviointimenettelystä, jota toimivaltaisen viranomaisen on noudatettava ennen lopullisen päätöksen tekoa suunnitelmista tai ohjelmista, joilla on todennäköisesti ympäristövaikutuksia, ympäristövaikutusten arviointi on tärkeä väline sisällytettäessä ympäristönäkökohtia tällaisiin suunnitelmiin ja ohjelmiin, koska se takaa sen, että asianomaiset viranomaiset ottavat huomioon suunnitelmien ja ohjelmien toteuttamisen aiheuttamat todennäköiset ympäristövaikutukset ennen suunnitelmien ja ohjelmien hyväksymistä, ympäristöä ja kestävää kehitystä koskevassa yhteisön viidennessä poliittisessa toimintaohjelmassa (2) korostetaan suunnitelmien ja ohjelmien todennäköisten ympäristövaikutusten arvioimisen merkitystä, jäsenvaltioissa käytössä olevat erilaiset ympäristöarviointijärjestelmät ovat riittämättömät, koska ne eivät kata kaikkia perussuunnitelmia ja -ohjelmia, jotka muodostavat rungon myöhemmille lupapäätöksille, ja koska ne eivät aina sisällä korkeatasoisen ympäristönsuojelun varmistamiseksi tarvittavia vähimmäismenettelyvaatimuksia, yhteisössä käytössä olevat suunnitelmien ja ohjelmien ympäristöarviointijärjestelmät eivät varmista tarvittavien valtioiden välisten neuvottelujen käymistä tapauksissa, joissa yhdessä jäsenvaltiossa valmisteilla olevan sunnitelman tai ohjelman toteuttaminen vaikuttaa todennäköisesti merkittävästi toisen jäsenvaltion ympäristöön, tarvitaan yhteisön toimia sellaisen yleisen ympäristöarviointikehyksen määrittämiseksi, jolla korjataan nämä puutteet ja myötävaikutetaan siten perustamissopimuksessa määrättyjen ympäristötavoitteiden saavuttamiseen, toissijaisuusperiaatteen huomioon ottamiseksi ja tarvittavan yhdenmukaisuuden ja avoimuuden varmistamiseksi on asianmukaista, että tässä direktiivissä säädetään ympäristöarviointijärjestelmän yleisistä periaatteista ja menettelyllisten yksityiskohtien määrittäminen jätetään jäsenvaltioille, tämän direktiivin mukaisesti arvioitavia suunnitelmia ja ohjelmia ovat sellaiset suunnitelmat ja ohjelmat, jotka hyväksytään osana kaavoituksen päätöksentekomenettelyä kehyksen luomiseksi myöhemmille luville, kuten energia-, jätehuolto-, vesi-, teollisuus- (mukaan lukien kaivoslouhinta-), televiestintä- ja matkailualan strategiset suunnitelmat ja ohjelmat sekä tietyt liikenteen infrastruktuuriin liittyvät suunnitelmat ja ohjelmat, tällaisten suunnitelmien ja ohjelmien hyväksymisessä käytetään kahdentyyppistä menettelyä, ja direktiiviä tulisi soveltaa kumpaakin menettelyä käyttäen hyväksyttyihin suunnitelmiin ja ohjelmiin eli suunnitelmiin ja ohjelmiin, jotka toimivaltaiset viranomaiset hyväksyvät, jolloin arviointi on tehtävä ennen kuin toimivaltaiset viranomaiset hyväksyvät suunnitelman tai ohjelman, sekä suunnitelmiin ja ohjelmiin, jotka hyväksytään lainsäädäntöteitse, jolloin arviointi on tehtävä ennen kuin suunnitelma tai ohjelma saatetaan lainsäädäntömenettelyyn, jos arviointi on tämän direktiivin nojalla tarpeen, se olisi suoritettava tarvittavat tiedot sisältävän ympäristölausunnon perusteella ja ottaen huomioon suunnitelman tai ohjelman vaiheen päätöksentekomenettelyssä, jotta voidaan arvioida suunnitelman tai ohjelman toteuttamisen aiheuttamat todennäköiset merkittävät ympäristövaikutukset, päätöksenteon avoimuuden varmistamiseksi ja sen varmistamiseksi, että arviointia varten toimitetut tiedot ovat riittävän laajat ja luotettavat, on tarpeen säätää, että ympäristöstä vastaavia viranomaisia ja/tai elimiä ja yleisöä kuullaan suunnitelmien ja ohjelmien arvioinnin aikana, jos yhdessä jäsenvaltiossa valmistellun suunnitelman tai ohjelman toteuttaminen aiheuttaa todennäköisesti merkittäviä ympäristövaikutuksia toisen jäsenvaltion ympäristöön, olisi säädettävä neuvottelujen aloittamisesta kyseisten jäsenvaltioiden kesken, toimivaltaisen viranomaisen olisi otettava huomioon arvioinnin tulokset ennen kuin se hyväksyy suunnitelman tai ohjelman tai saattaa sen lainsäädäntömenettelyyn, edellyttäen että arviointivaltuudet ja lopullinen päätös kuuluvat ainoastaan tämän viranomaisen toimivaltaan, tämän direktiivin soveltamista ja toimivuutta olisi tarkasteltava uudelleen seitsemän vuoden kuluttua sen voimaantulosta, ON ANTANUT TÄMÄN DIREKTIIVIN: 1 artikla Tämän direktiivin tarkoituksena on taata korkeatasoinen ympäristönsuojelu varmistamalla, että tietyille suunnitelmille ja ohjelmille suoritetaan ympäristöarviointi ja arvioinnin tulokset otetaan huomioon tällaisten suunnitelmien tai ohjelmien valmistelu- ja hyväksymisvaiheessa. 2 artikla Tässä direktiivissä tarkoitetaan: a) "suunnitelmalla" ja "ohjelmalla" i) ainoastaan kaavoitussuunnitelmia ja -ohjelmia, - jotka toimivaltaisen viranomaisen on valmisteltava tai hyväksyttävä tai jotka toimivaltainen viranomainen valmistelee hyväksyttäväksi lainsäädäntöteitse ja - jotka ovat osa kaavoituksen päätöksentekomenettelyä kehyksen luomiseksi myöhemmille lupapäätöksille ja - jotka sisältävät määräyksiä hankkeiden luonteesta, laajuudesta, sijainnista ja toimintaedellytyksistä ii) voimassa olevien suunnitelmien ja ohjelmien muutoksia, i alakohdassa määritellyn mukaisesti Tämä määritelmä sisältää kaavoitussuunnitelmat ja -ohjelmat sellaisilla aloilla kuten liikenne (mukaan lukien liikenneväylät, satamatoiminnot ja lentoasemat), energia, jätehuolto, vesivarojen hallinta, teollisuus (mukaan lukien kaivoslouhinta), televiestintä ja matkailu. b) "toimivaltaisella viranomaisella" viranomaista, jonka jäsenvaltiot ovat nimenneet vastuulliseksi tästä direktiivistä johtuvien velvoitteiden suorittamisesta, c) "luvalla" toimivaltaisen viranomaisen päätöstä, joka oikeuttaa kehittäjän jatkamaan hanketta, d) "hankkeella" - rakennustyön tai muun laitoksen tai suunnitelman toteuttamista, - muuta luonnonympäristöön ja maisemaan kajoamista mukaan lukien maaperän luonnonvarojen hyödyntäminen; e) "ympäristöarvioinnilla" ympäristölausunnon laatimista, neuvottelujen käymistä sekä ympäristölausunnon ja neuvottelujen tulosten huomioon ottamista 5-8 artiklan mukaisesti, 3 artikla Tämän direktiivin vaatimukset on joko yhdistettävä jäsenvaltioiden olemassa oleviin ohjelmien hyväksymistä tai lainsäädäntömenettelyyn saattamista koskeviin menettelyihin tai sisällytettävä tämän direktiivin noudattamiseksi perustettaviin menettelyihin. 4 artikla 1. Ympäristöarviointi on tehtävä 5-8 artiklan mukaisesti ennen kuin toimivaltainen viranomainen hyväksyy suunnitelman tai ohjelman tai saattaa sen lainsäädäntömenettelyyn. 2. Edellä 1 kohdassa tarkoitettua velvoitetta sovelletaan ainoastaan suunnitelmiin ja ohjelmiin, joiden ensimmäinen virallinen valmistelutoimenpide toteutetaan myöhemmin kuin 12 artiklan 1 kohdassa tarkoitettuna ajankohtana. 3. Voimassa olevien suunnitelmien ja ohjelmien vähäiset muutokset edellyttävät ympäristöarviointia ainoastaan, jos jäsenvaltiot katsovat, että tällaisilla muutoksilla on todennäköisesti merkittäviä kielteisiä ympäristövaikutuksia. 4. Suunnitelmat ja ohjelmat, joilla määritetään pienten alueiden erityinen käyttö paikallisella tasolla, edellyttävät ympäristöarviointia ainoastaan, jos jäsenvaltiot katsovat, että niillä on todennäköisesti merkittäviä kielteisiä ympäristövaikutuksia. 5 artikla 1. Jos ympäristöarviointia vaaditaan 4 artiklan mukaisesti, toimivaltaisen viranomaisen on laadittava ympäristölausunto, joka sisältää liitteessä tarkoitetut tiedot. 2. Edellä 1 kohdan mukaisesti valmistellun ympäristölausunnon tietojen on oltava riittävän yksityiskohtaisia, jotta voidaan arvioida suunnitelmien tai ohjelmien toteuttamisen aiheuttamat merkittävät välittömät tai välilliset ympäristövaikutukset ihmisiin, eläimiin, kasveihin, maaperään, veteen, ilmaan, ilmastoon, maisemaan aineellisiin hyödykkeisiin ja kulttuuriperintöön ottaen huomioon suunnitelman tai ohjelman yksityiskohtaisuusaste, sen vaihe päätöksentekomenettelyssä ja tiettyjen asioiden arviointimenettelyn eri vaiheissa. 3. Toimivaltaisen viranomaisen on kuultava 6 artiklan 3 kohdassa tarkoitettuja asianomaisia ympäristöviranomaisia ja/tai elimiä päättäessään niiden tietojen laajuudesta ja yksityiskohtaisuudesta, jotka on annettava ympäristölausunnossa. 4. Ympäristölausunnossa on oltava yleistajuinen tiivistelmä lausunnon tiedoista. 6 artikla 1. Asianomaisille ympäristöviranomaisille ja/tai elimille ja asianomaiselle yleisölle on toimitettava jäljennös suunnitelma- tai ohjelmaluonnoksesta ja 5 artiklan mukaisesti laaditusta ympäristölausunnosta. 2. Asianomaisille ympäristöviranomaisille ja/tai elimille ja yleisölle, jota asia koskee, on annettava mahdollisuus esittää mielipiteensä suunnitelma- tai ohjelmaluonnoksesta sekä siihen liitetystä ympäristölausunnosta ennen suunnitelman tai ohjelman hyväksymistä tai saattamista lainsäädäntömenettelyyn. 3. Kuulemista varten jäsenvaltioiden on nimettävä viranomaiset ja/tai elimet, jotka niille kuuluvan erityisen ympäristövastuunsa takia ovat todennäköisesti tekemisissä suunnitelmien ja ohjelmien toteuttamisen aiheuttamien ympäristövaikutusten kanssa. 4. Kuulemista varten jäsenvaltioiden on nimettävä yleisö ottaen huomioon suunnitelman tai ohjelman vaihe päätöksentekomenettelyssä. 5. Jäsenvaltiot määrittävät yksityiskohtaiset järjestelyt asianomaisille ympäristöviranomaisille ja/tai elimille ja yleisölle, jota asia koskee, tiedottamista ja niiden kuulemista varten. 7 artikla 1. Jos jäsenvaltio katsoo, että sen aluetta koskevan valmisteilla olevan suunnitelman tai ohjelman toteuttamisella on todennäköisesti merkittäviä vaikutuksia toisen jäsenvaltion ympäristöön, tai jos jäsenvaltio, jolle todennäköisesti aiheutuu merkittäviä ympäristövaikutuksia, sitä pyytää, sen jäsenvaltion, jonka alueella suunnitelma tai ohjelma on valmisteilla, on toimitettava toiselle jäsenvaltiolle jäljennös suunnitelma- tai ohjelmaluonnoksesta ja siihen liittyvästä ympäristölausunnosta ennen kuin toimivaltainen viranomainen hyväksyy suunnitelman tai saattaa sen lainsäädäntömenettelyyn. 2. Jos jäsenvaltiolle lähetetään jäljennös suunnitelma- tai ohjelmaluonnoksesta sekä ympäristölausunnosta 1 kohdan mukaisesti, sen on ilmoitettava toiselle jäsenvaltiolle, haluaako se neuvotella asiasta ennen suunnitelman tai ohjelman hyväksymistä tai sen saattamista lainsäädäntömenettelyyn; jos se ilmoittaa haluavansa neuvotella asiasta, kyseisten jäsenvaltioiden on aloitettava neuvottelut suunnitelman tai ohjelman toteuttamisen aiheuttamista, todennäköisistä rajat ylittävistä ympäristövaikutuksista ja tällaisten vaikutusten vähentämiseksi tai poistamiseksi suunnitelluista toimenpiteistä. 3. Jos jäsenvaltioiden on aloitettava neuvottelut tämän artiklan mukaisesti, niiden on neuvottelujen alkaessa sovittava kohtuullisesta neuvotteluaikataulusta. 8 artikla Suunnitelman tai ohjelman hyväksymisestä tai lainsäädäntömenettelyyn saattamisesta vastaavan toimivaltaisen viranomaisen on otettava ennen hyväksymistä tai lainsäädäntömenettelyyn antamista huomioon 5 artiklan mukaisesti laaditun ympäristölausunnon, kaikki 6 artiklan mukaisesti ilmaistut mielipiteet ja 7 artiklan mukaisesti aloitettujen neuvottelujen tulokset. Toimivaltainen viranomainen voi erityisesti tehdä suunnitelmaan tai ohjelmaan sellaisia muutoksia, jotka se katsoo aiheellisiksi ympäristölausunnon ja kyseisten mielipiteiden ja neuvottelujen perusteella. 9 artikla 1. Kun suunnitelma tai ohjelma hyväksytään, toimivaltaisen viranomaisen on ilmoitettava asianomaisille ympäristöviranomaisille ja/tai elimille, yleisölle, jota asia koskee, ja 7 artiklan mukaisesti neuvotteluosapuolena olleelle jäsenvaltiolle tästä, ja sen on toimitettava tämän ilmoituksen saaneille a) jäljennös hyväksytystä suunnitelmasta tai ohjelmasta ja b) lausunto siitä, miten 5 artiklan mukaisesti laadittu ympäristölausunto, kaikki 6 artiklan mukaisesti esitetyt mielipiteet ja 7 artiklan mukaisesti aloitettujen neuvottelujen tulokset on otettu huomioon 8 artiklan mukaisesti. 2. Jäsenvaltiot vahvistavat 1 kohdassa tarkoitettujen tietojen antamisen yksityiskohtaiset säännöt. 10 artikla 1. Tämän direktiivin mukaisesti suoritettu ympäristöarviointi ei rajoita direktiivin 85/337/ETY vaatimuksia tai yhteisön muussa lainsäädännössä esitettyjä vaatimuksia. 2. Direktiiviä ei sovelleta käyttösuunnitelmiin, joita on tehty erityisiä suojelutoimien alueita varten ja jotka on hyväksytty luontotyyppien sekä direktiivin 92/43/ETY (3) 6 artiklan 1 kohdan mukaisesti. 3. Mikään tämän direktiivin säännös ei oikeuta hakemaan muutosta tuomioistuimen säädökseen, jolla ohjelma tai suunnitelma on hyväksytty. 11 artikla 1. Jäsenvaltiot ja komissio vaihtavat tietoja tämän direktiivin soveltamisessa saaduista kokemuksista. 2. Seitsemän vuoden kuluttua tämän direktiivin voimaantulon jälkeen komissio lähettää Euroopan parlamentille ja neuvostolle direktiivin soveltamista ja toimivuutta koskevan kertomuksen. 3. Edellä 2 kohdassa tarkoitetun kertomuksen perusteella komissio voi tarvittaessa antaa neuvostolle ehdotuksen tämän direktiivin muutoksista. 12 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1993. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on erityisesti toimitettava komissiolle luettelo suunnitelma- ja ohjelmatyypeistä, joihin ne aikovat soveltaa ympäristöarviointia tämän direktiivin mukaisesti. 13 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 14 artikla Tämä direktiivi on osoitettu kaikille jäsenvaltioille. (1) EYVL N:o L 175, 5.7.1985, s. 40. (2) EYVL N:o C 138, 17.5.1993, s. 5. (3) EYVL N:o L 206, 22.7.1992, s. 7. LIITE 5 artiklassa tarkoitetut tiedot Tiedot seuraavista seikoista: a) suunnitelman tai ohjelman sisältö ja päätavoitteet, b) kaikkien niiden alueiden ympäristöominaisuudet, joille todennäköisesti aiheutuu suunnitelman tai ohjelman vuoksi merkittäviä ympäristövaikutuksia, c) kaikki olemassa olevat suunnitelman tai ohjelman kannalta merkitykselliset ympäristöongelmat ja varsinkin erityistä ympäristöllistä merkitystä omaavia alueita, kuten direktiivien 79/409/ETY (1) ja 92/43/ETY mukaisesti osoitettuja alueita, koskevat ongelmat, d) kansainvälisellä, yhteisön ja jäsenvaltioiden tasolla vahvistetut ympäristönsuojelutavoitteet (mukaan lukien muissa samantasoisissa suunnitelmissa tai ohjelmissa vahvistetut tavoitteet), joilla on merkitystä kyseisen suunnitelman tai ohjelman osalta, ja tapa, jolla nämä tavoitteet ja kaikki muut ympäristöön liittyvät näkökohdat on otettu huomioon valmisteluvaiheessa, e) suunnitelman tai ohjelman toteuttamisen todennäköiset merkittävät ympäristövaikutukset, f) kaikki valmisteluvaiheessa tarkastellut vaihtoehtoiset tavat suunnitelman tai ohjelman tavoitteiden saavuttamiseksi (kuten vaihtoehtoiset kehittämistyypit tai vaihtoehtoiset kehittämispaikkakunnat) sekä näiden vaihtoehtojen hylkäämisperusteet, g) suunnitelman tai ohjelman toteuttamisesta ympäristölle aiheutuvien haitallisten vaikutusten estämiseksi, vähentämiseksi ja mahdollisuuksien mukaan korvaamiseksi suunnitellut toimenpiteet, h) kaikki vaadittavien tiedon keräämisessä ilmenneet vaikeudet (kuten tekniset puutteet tai puutteellinen osaaminen). (1) EYVL N:o L 103, 25.4.1979, s. 1.